Skvaro de Nemcov (Tjumeno)

La skvaro de Nemcov () troviĝas en Tjumeno (Rusio) kaj estis nomita tiel omaĝe al la loka bolŝevisto Nikolaj Nemcov (), same kiel strato Nemcov, kiu kruciĝis tiuloke kun strato Respubliko. Ĝi situas inter stratoj strato Respubliko kaj Lenin, limigita de la preĝejo de Simeono (okcidente) kaj sidejo de Giprotjumenneftegaz (oriente).

 Historio 
Komence de la 20-a jarcento tio estis malplenejo, kie oni ofte entombigis mortintajn georfojn el la apuda orfejo (nun — la preĝejo de Simeono), speciale bebojn, kies mortofteco superis 90%. Tiutempe ĉi-loke estiĝis ĝardeno kaj promenejo por la georfoj. En la 1930-aj jaroj ĝi estis nomita la Skvaro de Metalistoj (ĉar ĝin aŭspiciis la proksime situanta fabriko "Meĥanik"), poste la Ĝardeno de Ŝvernik (omaĝe al bolŝevisto Nikolaj Ŝvernik), en la 1970-aj jaroj ĝi iĝis la Sporta skvaro, plej ofte nomita mallonge Sportskver (Sportskvaro), kie interalie haveblis ludejoj por gorodki. En 1985 la skvaro estis alinomita omaĝe al Nikolaj Nemcov dum la skvaro apud stadiono "Strojmaŝ" en strato Maksim Gorkij iĝis la Sporta skvaro. En 2002–2003 la skvaro estis grave rekonstruita, en 2004 aperis fontanoИваненко А. С. Новые прогулки по Тюмени. Тюмень, 2008. С. 198–199..

 Priskribo 
Nun tio estas verda tereno kun arboj, floroj kaj eta fontano. En la parto proksima al strato Respubliko videblas busto de Boris Ŝĉerbina, la partiestro de Tjumena provinco en 1961–1973, kiu grave kontribuis al ĝia evoluigo kaj kreo de la Okcidentsiberia naftogasa komplekso. En 1986 li gvidis la registaran komision pri likvidado de la sekvoj de la Nuklea akcidento de Ĉernobilo. Li multe laboris surloke, persone vizitadis la plej danĝerajn lokojn kaj ricevis altan dozon de joniga radiado. En 1988 li gvidis la similan komisionon post la tertremo, detruinta du urbojn en Armena SSR. La  2004 estis starigita la menciita busto fare de la tjumena skulptisto Nikolaj Raspopov, kiu persone konis Boris Ŝĉerbina.

Kadre de la urbotago en julio 2010 oni starigis tie kaĝon kun du sciuroj-teleutinoj (Sciurus vulgaris exalbidus), donacitaj de la urbano Fjodor Ustjugov. Unue ili spertis plurajn problemojn, kelkfoje nekonatoj malfermis la kaĝon kaj sciuroj eskapis, eble pereis, sed en 2011 oni enloĝigis 2 pliajn sciurojn. En 2014 oni enloĝigis tie altajajn sciurojn (Sciurus vulgaris altaicus) de Sankt-Peterburgo kaj ili eĉ naskis idojn. La kaĝo havis interne grimpilojn kaj pendoŝtuparojn, dometojn por sciuroj. Oni ĉiutage purigis la kaĝon kaj nutris la bestojn. Vintrumis la sciuroj en varma ejo. Tamen la urbanoj ofte plendis pri malkomforta vivo de la bestoj kaj la  ili estis translokitaj al zoo ekster la urbo. La kaĝo estis forigita.

 Publika transporto 
La plej proksimaj haltejoj estas Skver Nemcova (Skvaro de Nemcov) en strato Respubliko, Centralnij Rinok (Centra Merkato) en strato Lenin kaj Oblastnaja Biblioteka (Provinca Biblioteko) en strato Orĝonikidze. Tra ĉiuj haltejoj sekvas pluraj busaj kaj busetaj itineroj.

 Referencoj 

 Vidu ankaŭ 

 Strato Respubliko (Tjumeno)
 Strato Lenin (Tjumeno)
 Boris Ŝĉerbina

Nemcov
Kategorio:Strato Lenin (Tjumeno)
Kategorio:Strato Respubliko (Tjumeno)